Document ID: /roh_data/filtered/fineweb-2-filterrobots_roh.jsonl.gz/21325

Per festivar 100 onns siva la naschientscha digl grond artist ò igl cumegn da Arco, li nateiv digl renumo artist Giovanni Segantini, organiso ena gronda festa ed er anvido ena delegaziun da Savognin, noua tgi Segantini veva passanto 8 onns da sia veta e stgaffia diversas ovras da renom mundial.
Sen la fotografia vusainsa ainten la retscha davant da mang dretg la delegaziun da Savognin, numnadamaintg Alfons Pianta digl hotel Pianta noua tgi Segantini veva all'antschatta da sies taimp a Savognin piglia dimora, Leza Spinatsch, canzlist communal, Tona Wasescha, scolast e mastral da lez taimp e Bonifazi Plaz, scolast ed istoricher local.
La festa veva cuzzo dus deis ed els eran turnos cun bungas ragurdientschas.
Siva la festa veva igl sindaco da Arco scretg igl sequent:
il GRUPPO di Savognino ha particolarmente caratterizzato la giornata inaugurale della Mostra di Giovanni Segantini. Grazie per la bella partecipazione.
L’istorgia dal chantun Grischun...